EkBass/fiwiki-20250220-pages-articles huggingface dataset:
Laconicum

Laconicum (lat., ”spartalainen (sauna)”) oli hellenistisen ajan ja varhaisen roomalaisen kylpylän kuumin huone. Se oli yleensä muodoltaan pyöreä kupolilla varustettu tila, jossa lämpötila pystyttiin kohottamaan enimmillään 70 celsiusasteeseen. Myöhempinä aikoina useat laconicumit muutettiin uima- altaiksi. ==Lähteet== Luokka:Antiikin Kreikan arkkitehtuuri
Silja Hiidenheimo

Silja Helena Hiidenheimo (12. heinäkuuta 1961 Vihti – 1. tammikuuta 2015 Helsinki) oli suomalainen kaunokirjallisuuden kustantaja ja kustannustoimittaja, joka oli perustamassa Teos-kustantamoa vuonna 2002. Tätä ennen hän työskenteli useille muille suomalaisille kustantajille, kuten Tammelle, Weilin+Göösille ja Art Houselle. Hän toimi myös Nuori Voima -lehden päätoimittajana. Hiidenheimo opiskeli yliopistossa suomen kieltä, ja toimitusryhmien jäsenenä hän suomensi ja toimitti useita teoksia, kuten Douglas Adamsin ja John Lloydin Elimäen tarkoituksen jatko-osineen. Silja Hiidenheimon isoisän isä oli kansanedustaja Artturi Hiidenheimo ja isoäidin isä kirkkoherra ja kirjailija Aukusti Oravala. ==Lähteet== Luokka:Suomalaiset kirjankustantajat Luokka:Suomalaiset kustannustoimittajat Luokka:Vuonna 1961 syntyneet Luokka:Vuonna 2015 kuolleet
Sanasjärvi (Nokia)

Sanasjärvi on Pirkanmaalla Nokialla Sarkolassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Kuloveden lähialueeseen. == Maantiede == Järven pinta-ala on 19,4 hehtaaria ja sen pituus on 850 metriä ja leveys 450 metriä. Järveen laskee vain pelto-ojia sekä Ylinenjärven laskuoja ja sen luusua sijaitsee järven länsirannalla, josta saa alkunsa 1,2 kilometriä pitkä laskuoja Kuloveteen. Järven rantaviiva on 2,3 kilometriä pitkä ja ranta on pääosin moreeni- ja kalliopohjaista metsämaastoa. Pohjoisranta rajautuu peltoon. Rakennuskanta koostuu parista maatilasta ja loma-asunnoista. Järvi sijaitsee Sarkolan kylän kupeessa. == Historiaa == Vuoden 1855−56 Kalmbergin kartastossa järven nimi kirjoitettiin "Sanastenjärvi". Vanhan kartan rantaviivan erilaisuus nykykarttoihin verrattuna viittaa järvenlaskuun, joka olisi jakanut järven kolmeen osaan. == Lähteet == == Aiheesta muualla == * Kokemäenjoen vesistön vedensuojeluyhdistys: Sanasjärvi, 5.1.2015 Luokka:Suoniemen järvet Luokka:Kuloveden lähialue
Pieni Kakkurijärvi

Pieni Kakkurijärvi on Pirkanmaalla Nokialla sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Kuloveden lähialueeseen. == Maantiede == Järven pituus on 40 metriä. Järveen laskee yksi suo-oja, mutta laskuojaa ei ole. Järven ranta on pääosin moreeni- ja kalliopohjaista metsämaastoa, jossa lampimainen järvi on suon ympäröimänä. Molemmille puolelle laskee mäen rinteet. Toisen mäen nimi on Pieni Kakkurivuori. Järven rannat ovat rakentamattomat ja se läheltä ohittaa metsätie. == Lähteet == Luokka:Suoniemen järvet Luokka:Kuloveden lähialue
Jenni Alexandrova

Jenni Alexandrova (o.s. Heikkilä) (s. 25. toukokuuta 1980 Raahe) on suomalainen radio- ja televisiojuontaja. Hän juonsi Radio Rockin aamushow’ta kuuden vuoden ajan, kunnes siirtyi Radio Suomipopille tuottajaksi. Syyskuussa 2014 Alexandrova aloitti Sami Kurosen juontajaparina Suomipopin Popstudiossa. Vuoden 2020 alussa Alexandrova aloitti Radio Aallon juontajana. Alexandrova toimi Radio Aallon korvanneen Me Naiset Radion iltapäivän juontajana vuoden 2021 tammikuusta joulukuuhun. Hän aloitti 10. tammikuuta 2022 Aito Iskelmä -kanavan juontajana. Televisiossa Alexandrova on toiminut juontajana Kuninkaalliset häät, The Voice Kids ja The Voice of Finland -ohjelmissa. Hän on toiminut myös uutistoimittajana Nelosen uutisissa. 2017 Alexandrova aloitti juontamisen Nelosen ohjelmassa Kummalliset kammot. Alexandrova asui vuodesta 2015 lähtien avoliitossa radiojuontaja Jussi Heikelän kanssa. Lokakuussa 2019 pari ilmoitti eronneensa. Alexandrova asuu avoliitossa Diili-ohjelmasta tutun Toni Lähteen kanssa ja he perustivat toukokuussa 2022 kesäravintolan Fiskarsin ruukkiin. Alexandrovalla on yksi, vuonna 2009 syntynyt lapsi bulgarialaisen miehen kanssa. == Lähteet == Luokka:Suomalaiset juontajat Luokka:Vuonna 1980 syntyneet Luokka:Elävät henkilöt
St. Paul Pioneer Press

St. Paul Pioneer Press on Saint Paulissa, Minnesotassa ilmestyvä sanomalehti, joka palvelee erityisesti Minneapolis–Saint Paulin suurkaupunkialuetta. Se on suurkaupunkialueen itäosien päälehti, ja sen sunnuntainumeron levikki on noin 272 000\. Lehden edeltäjä oli Minnesotan ensimmäinen sanomalehti, vuonna 1849 perustettu The Minnesota Pioneer. == Historia == St. Paul Pioneer Pressin edeltäjä oli The Minnesota Pioneer, joka oli Minnesotan ensimmäinen sanomalehti. Se perustettiin vuonna 1849. St. Paul Press osti Pioneerin vuonna 1875, jolloin kaupunkiin jäi yksi aamulehti The Pioneer Press. Sen merkittävin kilpailija oli iltapäivin ilmestynyt Saint Paul Dispatch, jonka levikki ohitti vuonna 1906 Pioneer Pressin levikin. Dispatch Printing Company (DPC) osti Pioneer Pressin 1909 ja julkaisi rinnakkain sekä Saint Paul Dispatchia että Pioneer Pressiä. Charles K. Blandin osti vuonna 1923 DPC:n osake-enemmistön sen perustajan George Thompsonin lsekeltä Abigaililta. Blandin järjesti DPC:n uudelleen Dispatch and Pioneer Press Companyksi. Ridder Publications osti Blandinilta vuonna 1927 sekä aamulehti Pioneer Pressin että iltapäivälehti Dispatchin. St. Paul Pioneer Press ja Dispatch menestyivät Saint Paulissa, ja niillä oli Minneapolisissa ilmestyneiden Starin ja Tribunen kanssa herrasmiessopimus, jonka mukaan ne ei tavoittelisi lukijoita Minneapolisin puolelta. Lehtien lukijamäärät ovat vähentyneet 1900-luvun lopulla, ja lehdet ovat alkaneet kilpailla myös keskenään. The Pioneer Press- ja Dispatch-lehdet yhdistettiin vuonna 1985, ja lehdestä tuli vuonna 1990 vain aamulehtenä ilmestyvä St. Paul Pioneer Press. The McClatchy Company osti 2006 Knight- Ridderin, mutta kilpailuoikeudellisten rasitteiden takia se myi nopeasti Pioneer Pressin denveriläiselle MediaNews Groupille. == Lukijat == St. Paul Pioneer Press on Minneapolis–Saint Paulin suurkaupunkialueen itäosien päälehti. Sen päälevikkialueeseen kuuluvat St. Paul, Ramseyn, Dakotan ja Washingtonin piirikunnat sekä muut alueet Minnesotan itäosissa ja Wisconsin länsiosissa. St. Paul Pioneer Pressin levikki oli vuoden 2014 laskelmien mukaan hieman noussut edellisestä vuodesta. Sen sunnuntailehden levikki oli 272 413; lukemaan kuului myös digitaalisen lehden tilanneet. == Lähteet == Luokka:Yhdysvaltalaiset sanomalehdet Luokka:Saint Paul
Timo Kivelä

Timo Kivelä on suomalainen uransa lopettanut mäkihyppääjä, joka edusti aktiiviurallaan Lahden Hiihtoseuraa. Kivelä oli vuodenvaihteessa 1959–1960 Keski-Euroopan mäkiviikon kokonaiskilpailussa kuudes. Garmisch-Partenkirchenin uudenvuodenpäivänkilpailussa hän sijoittui toiseksi 0,4 pistettä Max Bolkartille hävinneenä. Hän oli lisäksi yhdestoista Oberstdorfissa, kuudes Innsbruckissa ja kymmenes Bischofshofenissa. Salpausselän kisoissa hän sijoittui parhaimmillaan kuudenneksi 1964. == Lähteet == Luokka:Suomalaiset mäkihyppääjät Luokka:Syntymävuosi puuttuu Luokka:Elävät henkilöt
Cassie Scerbo

Cassandra Lynn ”Cassie” Scerbo (s. 30. maaliskuuta 1990 Long Island, New York) on yhdysvaltalainen näyttelijä, laulaja ja tanssija. Hänet tunnetaan parhaiten rooleistaan Lauren Tannerina televisiosarjassa Näytön paikka (2009-2012), Brookena elokuvassa Anna palaa 4 (2007) ja Novana elokuvassa Haihurrikaani (2013). Cassandra Scerbo syntyi Long Islandilla New Yorkissa ja kasvoi Parklandissa, Floridassa. Hänellä on kaksi sisarusta, Alaina ja Johnny. Scerbo asui Floridassa tarhaikäisestä asti ja kuului paikalliseen jalkapalloklubiin. Hänen sukujuurensa ovat Italiasta. Vuonna 2006 Scerbo koe-esiintyi onnistuneesti tyttöbändiin Slumber Party Girls. He toimivat juontajina lasten musiikkiohjelmassa Dance Revolution. Sarja ei jatkanut toiselle kaudelle. Scerbo sai soololevytyssopimuksen vuonna 2008 ja hänen tekemänsä kappaleet "Betcha Don't Know", "Sugar and Spice" ja "Top Of The World" julkaistiin iTunesissa. Vuonna 2007 Scerbolle tarjottiin Brooken roolia elokuvasta Anna palaa 4. Hän näytteli elokuvassa yhdessä Ashley Bensonin kanssa. Elokuva julkaistiin suoraan DVD:lle. Syyskuussa 2008 Scerbo nähtiin Missi Pylen ja Emily Osmentin kanssa komediaelokuvassa Soccer Mom. Scerbon todellinen läpimurto tapahtui vuonna 2009, kun hän sai roolin Näytön paikasta (Make It or Break It). Sarjaa tehtiin kolmen tuotantokauden ajan ja Scerbo esitti yhtä päähenkilöä, Lauren Tanneria. Vuonna 2011 hän oli pääosassa televisioelokuvassa Teen Spirit. Haihurrikaani-elokuvassa vuonna 2013 Scerbo näytteli baarinomistaja Novaa. Lisäksi hän on esiintynyt esimerkiksi televisiosarjoissa C.S.I. Miami ja Baby Daddy. == Elokuvat ja TV-sarjat == Vuosi Elokuva Rooli Huomioita 2005 Hitters Anonymous nuori Leah 2006 House Broken Cassie TV-elokuva 2007 Natural Born Komics Montana Anna palaa 4 Brooke suoraan DVD:lle 2008 Soccer Mom Tiffany Mother Goose Parade TV-elokuva 2011 A Holiday Heist Kate Not Another Not Another Movie Ursula Bench Seat tyttö lyhytelokuva Teen Spirit Amber Pollock TV-elokuva 2012 Music High Candi Piper 2013 Isolated rauhan suurlähettiläs Not Today Audry Haihurrikaani Nova Bering Sea Beast Donna 2014 Take A Chance tuotannossa Vuosi Sarja Rooli Huomioita 2006-2007 Dance Revolution Slumber Party Girl Pääosa: 26 jaksoa 2007 Arwin! Cassie Pääosa 2009-2012 Näytön paikka Lauren Tanner Pääosa: 47 jaksoa (poissa jaksossa "The Great Wall") 2010 C.S.I. Miami Hilary Swanson Jakso: "Spring Breakdown" Sym-Bionic Titan Kimmy/Tiffany (ääni) Jaksossa: "Showdown at Sherman High" 2012 Hot in Cleveland Lindsay Jaksossa: "Method Man" 2012-2014 Randy Cunningham: 9th Grade Ninja Heidi Wienerman (ääni) 15 jaksoa 2014 Baby Daddy Heather Jaksoissa: "Romancing the Phone" ja "The Bet" ==Aiheesta muualla== * Luokka:Elävät henkilöt Luokka:Vuonna 1990 syntyneet Luokka:Yhdysvaltalaiset näyttelijät
Escalloniaceae

Escalloniaceae on kasviheimo, joka on ainoa koppisiemenisten Escalloniales- lahkossa. Heimon nimisuvun (Escallonia) suomenkielinen nimi on eskalloniat. == Tuntomerkit == Heimon kasvit ovat tavallisesti puuvartiskasveja, joihin kerääntyy alumiinia. Kukinto on tavallisesti terttumainen. Kukissa on erilehtinen teriö ja heteet toisinaan kiinnittyvät siihen. Kukassa on myös mesiäinen, ja sikiäin on kehänalainen. == Levinneisyys == Heimon kasvien levinneisyys keskittyy eteläiselle pallonpuoliskolle. Niitä kastaa Itä- Himalajalta ja Etelä-Kiinasta Itä-Australiaan ja Uuteen-Seelantiin ulottuvalla alueella, Intian valtamerellä sijaitsevalla Réunionilla sekä Keski- ja Etelä- Amerikassa. == Luokittelu == Heimoon kuuluu yhdeksän sukua ja 130 lajia. Ne muodostavat asteridien Campanulidae-ryhmässä oman kladinsa, jolle annetaan oman lahkon asema lahkojen Asterales (mm. mykerökukkais- eli asterikasvit), Bruniales (bruniakasvit), Apiales (mm. sarjakukkaiskasvit), Paracryphiales ja Dipsacales (tesmayrtti- ja kuusamakasvit) rinnalla. Aikaisemmin heimoa on pidetty milloin hortensiakasvien (Hydrangeaceae), milloin rikkokasvien (Saxifragaceae) sukulaisena. Heimoon kuuluvat seuraavat kasvisuvut: * Anopterus – laurikit * Eremosyne * Escallonia – eskalloniat * Forgesia * Polyosma * Tribeles * Valdivia Suvuista systemaattiselta asemaltaan erillisin on Polyosma. Siihen kuuluu 60 Itä-Himalajalta ja Etelä-Kiinasta Itä- Australiaan ja Uuteen-Kaledoniaan ulottuvalla alueella kasvavaa puulajia, joiden lehtiasento on vastakkainen. Toisinaan lehdet ovat sahalaitaisia. Kukat ovat 4-lukuisia, verhiö yhdislehtinen, teriö erilehtinen. Sikiäimessä on turvonneet laitaistukat, joihin kiinnittyy paljon siemenaiheita. Luotti on pallomainen ja kaksiliuskainen. Hedelmä on yksisiemeninen luumarja. Siemenessä on tärkkelyspitoinen ravintovarasto ja erilaistumaton alkio. Eremosyne pectinata on sukunsa ainoa laji ja on yksivuotinen ruoho, jonka lehdet ovat enemmän tai vähemmän liuskaiset ja kourasuoniset. Kukinto on viuhkomainen, ja siinä on pieniä kukkia. Sikiäin on kehänpäällinen ja kahden yhtyneen emilehden muodostama. Siinä on vain kaksi pystyä siemenaihetta. Vartalo on haarainen. Hedelmä on kota. Tribeles australis, myös sukunsa ainoa laji, on pieni, pystykasvuinen pensas, jonka lehtiasento on kierteinen. Lehdet ovat leveäkantaiset ja kärjestään pienihampaiset. Kukat sijaitsevat yksittäin haarojen päissä, ovat pieniä, ja niissä on nuppuasennossa kierteiset terälehdet. Sikiäimen päässä on vartalo ja kolmiliuskainen, lähes nuijamainen luotti. Kiiltävät siemenet jäävät pitkäksi aikaa kiinni kodan keskipylvääseen. Anopterus glandulosus.jpg|Tasmanianlaurikki (Anopterus glandulosus) Forgesia racemosa.JPG|Forgesia racemosa Polyosma cunninghamii flowering.jpg|Polyosma cunninghamii == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === Luokka:Escalloniales Luokka:Kasviheimot
Nic Pizzolatto

Nic Pizzolatto (s. 18. lokakuuta 1975) on yhdysvaltalainen kirjailija, televisiokäsikirjoittaja ja tuottaja, joka tunnetaan parhaiten luomastaan televisiosarjasta True Detective. ==Ura== ===Romaanit ja novellit=== Pizzolatto kirjoitti kaksi novellia, jotka myytiin The Atlantic -lehteen, vuonna 2004. Hänen ensimmäinen romaaninsa Galveston julkaistiin kesäkuussa 2010. Hän voitti ranskalaisen Prix du Premier Roman Étranger -palkinnon parhaasta ulkomaisesta debyyttiromaanista. ===Televisiokäsikirjoitus=== Hän käsikirjoitti kaksi jaksoa televisiosarjaan Jälkiä jättämättä vuonna 2011. Hän loi oman televisiosarjansa, True Detectiven, vuonna 2012 ja myi sen HBO:lle. Sen ensimmäinen tuotantokausi esitettiin keväällä 2014. Pizzolatto on sarjan vastaava tuottaja, käsikirjoittaja ja sarjan pyörittäjä. ==Filmografia== ===Televisio=== ====Käsikirjoittajana==== Televisiosarjat Vuosi Sarja Kausi Numero Jakso Suomeksi Huom. 2011 Jälkiä jättämättä 1 6 What You Have Left Kaipuu 13 Orpheus Descending Orfeuksen kohtalo Käsikirjoittajana Pizzolatto ja Veena Sud 2014 True Detective 1 1 The Long Bright Dark 2 Seeing Things 3 The Locked Room 4 Who Goes There 5 The Secret Fate of All Life 6 Haunted Houses 7 After You've Gone 8 Form and Void 2015 2 1 The Western Book of the Dead 2015 2 2 Night Finds You 2015 2 3 Maybe Tomorrow 2015 2 4 Down Will Come 2015 2 5 Other Lives 2015 2 6 Church in Ruins 2015 2 7 Black Maps and Motel Rooms 2015 2 8 Omega Station ==Lähteet== == Aiheesta muualla == * Luokka:True Detective Luokka:Vuonna 1975 syntyneet Luokka:Yhdysvaltalaiset televisiokäsikirjoittajat Luokka:Yhdysvaltalaiset kirjailijat Luokka:Elävät henkilöt
Missä sateenvarjo on, kun sitä tarvitaan?

Missä sateenvarjo on, kun sitä tarvitaan? Ihminen, Suomi ja maailmankaikkeus pylpyröinä on humoristi Jyrki Liikan vuonna 2014 ilmestynyt kirja, jonka on kustantanut Atena. Kirjaa kuvaillaan sanoilla ”humoristinen tilastokatsaus arjen ilmiöihin”. Se sisältää erilaisia diagrammeja, pääosin ympyrädiagrammeja, jotka kuvaavat arjen humoristisia asioita ja niiden seurauksia. Kirjan kuvituksen on tehnyt Laura Niemi-Pynttäri.Aarnio, Maria: Lukupiiri: Naura omalle hölmöydellesi, ihminen . Mtv.fi 30.5.2014. == Lähteet == Luokka:Huumorikirjat Luokka:Suomalaiset kirjat Luokka:Vuoden 2014 kirjat
Lapinkosken voimalaitos

Lapinkosken voimalaitos on Rauman kaupunkiin liitetyn entisen Lapin kunnan keskustassa oleva vuonna 1994 uudelleen rakennettu yksityisomistuksessa oleva pienvesivoimalaitos. Lapinjoen vesistöalueeseen kuuluvassa koskessa on ennen vuonna 1922 rakennettua nykyistä patoa ollut kolme myllyä ja kaksi sahaa. Yhdistämällä kolme pientä koskea saatiin 8,5 metrin pudotuskorkeus, ja Sähkö O.Y. Lappi -niminen osakeyhtiö rakensi padon yhteyteen sähkölaitoksen. Kolme vaaka-akselista "Tampereen Pellava- ja Rauta-Teollisuus osake-yhtiön" (Tampella C-sarja No: 10) turbiinia eivät kuitenkaan ilman liian arvokkaana pidettyä pyörimisnopeuden säätäjää tuottaneet kylälle kovin tasalaatuista sähköä, ja liitäntä suurempaan verkkoon rakennettiin nopeasti. Sittemmin turbiineilla pyöritettiin lähinnä sahan raameja. Viimeinen sahalaitos paloi vuonna 1992 ja alue jäi raunioksi. Uuden voimalan rakentamista varten vuonna 1994 perustettu Lapijoen Sähkö Oy vuokrasi voimalapaikan myllylahkolta, ja uusi voimalaitos käynnistettiin ensimmäisen kerran vuonna 1995. == Tekniset tiedot == * Putouskorkeus: 8,5 m (8,2 m turbiinin mitoitus) * Vedentarve: 3*1,8 m3/s * Teho: 3*110 kW * Turbiinit: kolme kiinteäsiipistä potkuriturbiinia, materiaali alumiinipronssia * Potkurin mitat: halkaisija 650 mm, nousu 633 mm * Pyörimisnopeus: 760 r/min * Generaattori: asynkroni 4 napaparia * Käyttö: syklinen käyttö veden pinnan ohjaamana, lappoperiaate * Laakerointi: mekaaninen tiiviste, pallomainen kartiorullalaakerointi * Automaatio: Unitronic PLC, SMS-hälytykset 2lappi1.jpg|Sahan rauniot 2Lappi6.jpg|Turbiinin nosto 2Lappi8.jpg|Lappomutkan nosto 2IMG00012.jpg|Lapinkosken pato 2Lappi0.jpg|Voimalan leikkaus == Lähteet == * TAMPEREEN PELLAVA- JA RAUTA-TEOLLISUUS OSAKE-YHTIÖ, Painotuote N:o 23 (1950) * Kartta Lapin koski Lapin joessa, mitattu 21-23.9.1920 allekirjoitus J. K. Koskinen Vanhempi insinööri 5.3.1921 == Aiheesta muualla == *http://www.taikarumpu.fi/kirja/pdf/TalPojAurPitVak_kirja.pdf *https://www.ytj.fi/yritystiedot.aspx?yavain=800343&kielikoodi;=1&tarkiste;=1BDFAC7BD10A2EDC9ABAF969DE00F0C6D231D4CA&path;=1547;1631;1678 Luokka:Lapinjoen vesistö Luokka:Suomen vesivoimalat Luokka:Suomen padot Luokka:Rauman rakennukset ja rakennelmat Luokka:Lappi (Rauma)
Vic Wild

Victor Ivan "Vic" Wild (; s. 23. elokuuta 1986 White Salmon, Washington, Yhdysvallat) on yhdysvaltalaissyntyinen venäläinen lumilautailija ja olympiavoittaja. Wild on erikoistunut paripujotteluihin. Hän voitti kultaa vuoden 2014 talviolympialaisista Sotšista sekä parierikoispujottelusta että parisuurpujottelusta. Pekingin olympialaisissa 2022 hän saavutti pronssia parisuurpujottelusta. Hän saavutti myös MM-pronssia vuoden 2013 MM-kisoista Stonehamista parisuurpujottelusta. Wild on 179 senttimetriä pitkä ja painaa 82 kilogrammaa. Lumilautailun maailmancupissa vuodesta 2004 kilpaillut Wild on saavuttanut maailmancupin osakilpailuista yhden voiton ja yhden kolmossijan. Wild kilpaili uransa alussa synnyinmaansa Yhdysvaltain joukkueessa, mutta Yhdysvaltain lopetettua alpine-lumilautailutoimintansa Wild vaihtoi Venäjän joukkueeseen. Hän sai maan kansalaisuuden mentyään naimisiin lumilautailija Aljona Zavarzinan kanssa. Zavarzina on maailmanmestari ja olympiapronssimitalisti. == Lähteet == * http://www.sports- reference.com/olympics/athletes/wi/vic-wild-1.html * http://data.fis- ski.com/dynamic/athlete- biography.html?sector=SB&competitorid;=181650&type;=result&category;=WC&season;=ALL&sort;=&discipline;=ALL&position;=3&place;=&Submit;=Search&limit;=50 Luokka:Venäläiset lumilautailijat Luokka:Venäläiset olympiavoittajat Luokka:Yhdysvaltalaiset lumilautailijat Luokka:Vuonna 1986 syntyneet Luokka:Elävät henkilöt
Demokraattisten sosialistien liike

Demokraattisten sosialistien liike (, myös Το Κίνημα, To Kínima, ”Liike”) (lyh. ΚΙΔΗΣΟ, KIDISO) on kreikkalainen sosiaalidemokraattinen puolue. Se on perustettu vuonna 2015. Vuodesta 2018 puolue toimii osana Muutosliikettä (KINAL). Demokraattisten sosialistien liikkeen perusti Pasokista eronnut entinen pääministeri Geórgios Papandréou. Puolue osallistui vuoden 2015 tammikuun parlamenttivaaleihin, mutta ei ylittänyt äänikynnystä 2,46 prosentin kannatuksellaan. Se ei osallistunut syyskuun 2015 vaaleihin. Puolueella on kaksi paikkaa Kreikan parlamentissa vuoden 2019 parlamenttivaalien jälkeen osana muutosliikkeen 22 paikkaa. == Vaalitulokset == Puolueen tulokset parlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2012 Parlamenttivaalit 2012 II Geórgios Papandréou ei osallistunut 2015 Parlamenttivaalit 2015 I 2,54 ei parlamentissa 2019 Parlamenttivaalit 2019 8,10 == Lähteet == == Aiheesta muualla == * Κίνημα Δημοκρατών Σοσιαλιστών . Puolueen verkkosivut. Luokka:Kreikan puolueet
Triyatno

Triyatno (s. 20. joulukuuta 1987 Metro, Lampung) on indonesialainen painonnostaja ja olympiamitalisti. Triyatno voitti olympiahopeaa 69-kiloisissa vuoden 2012 kesäolympialaisissa Lontoossa nostettuaan yhteensä 333 kiloa. Triyatno voitti myös vuonna 2008 olympiapronssia 62-kiloisissa Pekingissä nostettuaan tuolloin 298 kiloa. MM-kilpailuista Triyatno on saavuttanut yhteistuloksessa kaksi pronssia 69-kiloisista vuodelta 2009 Goyangista ja vuodelta 2010 Antalyasta. Lisäksi hän sai pronssia työntönostomuodossa 2009 ja tempauksessa 2010. Aasian kisoissa 2010 hän sai 69-kiloisissa pronssia. Hän voitti Aasian-mestaruuden 69 kg:n sarjassa 2009. Nuorten MM-kilpailuissa hän sai 62-kiloisissa pronssia 2006 ja 2007. Hän on 161 senttimetriä pitkä ja painaa 62 kilogrammaa. == Lähteet == * http://www.sports- reference.com/olympics/athletes/tr/triyatno-1.html * https://www.the- sports.org/triyatno-weightlifting-spf21036.html * https://www.iwf.net/new_bw/athletes_newbw/?athlete=triyatno-1987-12-20&id;=875 Luokka:Indonesialaiset painonnostajat Luokka:Indonesialaiset olympiamitalistit Luokka:Vuonna 1987 syntyneet Luokka:Elävät henkilöt
Ilmari Tiitinen

Ilmari Tiitinen (s. 1983) on outokumpulainen säveltäjä, muusikko ja äänisuunnittelija. Hän on säveltänyt musiikkia peleihin, teattereihin ja mainoksiin. Hän toimii myös Pokkumifilms-indie-elokuvayhdistyksen puheenjohtajana. Vuonna 2014 taiteen edistämiskeskus myönsi Tiitiselle kolmikuukautisen taiteilija-apurahan. == Sävellyksiä == Pelimusiikki * Hardland (PC) * Kumoon (PC) * KingHunt (iPhone) * Minigore 2:Zombies/ NightForest (iPhone) Mainos- ja promomusiikki * SDP-vaalivideo 2015 * Outokumpu Dance Education 2015-promovideo * YogaRox-promovideo * Filmland.fi- promovideo * Treelympics-puunistutuskampanjan tunnusmusiikki Trailer- ja teasermusiikki: * Minigore 2:Zombies Trailer * Kinghunt Trailer * HardLand Trailer Äänisuunnittelu: * Biathlon 2015-World Cup opening ceremony * Uni- monitaideteos Joensuu * Maailma Elää-monitaideteos Jyväskylä * Menschen- tanssiteos * Water & Fire- videoinstallaatio Jyväskylä Teatterimusiikki: * Villapäät - Teatteri Satama 2013 * Irinka - Outokummun teatteri 2013 * Karsinan Kapina - Teatteri Traktori 2012 * Kyyhkyn Kysymys - Outokummun teatteri 2011 * Kyyhky ja merimies - Teatteri Hevosenkenkä 2011 * Kyyhky ja Unikko - Teatteri Metropolia 2011 * Kiven Syli - Outokummun teatteri 2010 * Lintu ja Poro - Outokummun teatteri 2010 * Pikkusiili Ihmetys - Outokummun teatteri 2009 * Leivänjuuri - Outokummun teatteri 2008 * Kaivoksen Kainalossa - Outokummun teatteri 2007 * Don Quijote - Outokummun teatteri 2006 * Todellinen prinsessa - Outokummun teatteri 2006 Luokka:Suomalaiset muusikot Luokka:Suomalaiset säveltäjät Luokka:Suomalaiset äänisuunnittelijat Luokka:Vuonna 1983 syntyneet Luokka:Elävät henkilöt
San Lorenzo Dorsino

San Lorenzo Dorsino on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2015 kun kaksi kuntaa, Dorsino (428 asukasta) ja San Lorenzo in Banale (1168), yhdistyivät muodostaen San Lorenzo Dorsinon kunnan.Kuntaliitokset 2015 == Lähteet == Luokka:Trenton maakunnan kunnat
Valdaone

Valdaone on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2015 kun kolme kuntaa yhdistyi muodostaen Valdaonen kunnan. Nämä kunnat olivat Bersone, Daone ja Praso.Kuntaliitokset 2015 == Lähteet == Luokka:Trenton maakunnan kunnat
Predaia

Predaia on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2015 kun viisi kuntaa yhdistyi muodostaen Predaian kunnan. Nämä kunnat olivat Coredo, Smarano, Taio, Tres ja Vervò.Kuntaliitokset 2015 == Lähteet == Luokka:Trenton maakunnan kunnat
Michael Jamieson

Michael Jamieson (s. 5. elokuuta 1988 Glasgow, Skotlanti) on brittiläinen uimari ja olympiamitalisti. Hän kilpailee pääasiassa 200 metrin rintauinnissa. Jamieson voitti 200 metrin rintauinnista olympiahopeaa vuoden 2012 kesäolympialaisista Lontoosta. Lyhyen radan MM-kilpailuista Jamieson on voittanut myös yhden hopean, vuodelta 2012 Istanbulista 200 metrin rintauinnista. Lyhyen radan EM-kilpailuista hänellä on yksi hopea vuodelta 2013 ja yksi pronssi vuodelta 2013. Jamieson on osallistunut yksiin kesäolympialaisiin. Kansainyhteisön kisoissa Jamieson edustaa Skotlantia. Hän on voittanut kisoista kaksi hopeamitalia, vuodelta 2010 Delhistä ja vuodelta 2014 hänen kotikaupungistaan Glasgow'sta. Molemmat mitalit tulivat 200 metrin rintauinnista. Jamieson on 186 senttimetriä pitkä ja painaa 81 kilogrammaa. Hän edustaa seuratasolla Edinburgh Universityä. == Lähteet == * http://www.sports-reference.com/olympics/athletes/ja/michael-jamieson-1.html Luokka:Brittiläiset uimarit Luokka:Brittiläiset olympiamitalistit Luokka:Skotlantilaiset uimarit Luokka:Vuonna 1988 syntyneet Luokka:Elävät henkilöt
Duffelitakki

Duffelitakki eli duffeli on paksusta ja karkeasta villakankaasta eli duffelikankaasta tehty päällystakki, jossa on huppu. Takin erityispiirteenä on sen sulkemiseen nappien sijasta käytettävät koristeelliset luu- tai puupuikot ja nahkalenkit. Duffelitakki oli alun perin polvipituinen, mutta lyheni pian puolireiteen ulottuvaksi. Duffelitakin ja duffelikankaan nimi tulee belgialaisesta Duffelin kaupungista lähellä Antwerpenia. Myös merimiessäkin englanninkielisen nimen duffel bag arvellaan tulevan Duffelin kaupungista, ja säkit ehkä alun perin tehtiin duffelikankaasta. Duffelitakki huppuineen muistuttaa vuosisatoja käytössä ollutta munkinkaapua, mutta varmuudella takin esimuotona voidaan pitää niin sanottua puolalaistakkia 1800-luvun alusta, jossa myös käytettiin puikko-lenkki-kiinnitystä. Monien miestentakkien tavoin duffelikin on yleistynyt sotilaskäytön kautta: sen otti ensimmäisessä maailmansodassa käyttöön Britannian kuninkaallinen laivasto. Toisessa maailmansodassa duffelin käyttäjänä tuli tunnetuksi sotamarsalkka Montgomery. Ranskassa duffelitakeista tuli suosittuja koululaisten, opiskelijoiden ja intellektuellien parissa varsinkin sodan jälkeen, jolloin niitä tuli edullisesti markkinoille armeijan ylijäämävarastoista. Britanniassa Gloverall- niminen yritys tuli tunnetuksi aluksi armeijan ylijäämätakkien markkinoijana ja sitten duffelitakkien valmistajana. Suomessa duffelitakkeja valmisti 1950-luvun lopulta alkaen muun muassa turkulainen Teiniasu. Duffelitakin etumuksen agraffia muistuttavalle suljentatavalle puikoin ja lenkein ei tiedetä alkusyytä eikä edes varsinaista etua nappeihin verrattuna. Sanotaan sen olevan nappeja helpompi käyttää käsineet kädessä,Herbert, Ben: Men’s Duffle Coats – 2011 Outerwear Trend, Fashionbean 22.9.2011, viitattu 2.1.2015. mutta tästä ollaan myös päinvastaista mieltä. Alun perin puikot tehtiin puhvelinsarvesta, nykyisin myös puusta tai muovista. Lenkit ovat nahkaa tai punottua nyöriä. Duffelin huppu on yleensä varsin pieni niin, että sen alle mahtuu vain baskeri tai muu matala päähine. Duffelitakin olkakappale on yleensä kaksinkertainen, jotta se suojaisi paremmin sateelta. Duffelitakissa on aina kaksi suurta päälleommeltua paikkataskua, joissa voi olla myös suljentaläpät. ==Lähteet== == Aiheesta muualla == Luokka:Takit
Peter Whittingham

Peter Michael Whittingham (8. syyskuuta 1984 Nuneaton – 19. maaliskuuta 2020Peter Whittingham: Cardiff City legend dies aged 35 ) oli englantilainen jalkapalloilija. Hän pelasi urallaan Englannin Valioliigassa Cardiff Cityssä ja Aston Villassa. Vasenjalkaisen Whittinghamin pelipaikka oli hyökkäävä keskikenttä. == Ura == === Seurajoukkueet === Whittinghamin kasvattajaseura on Aston Villa, jota hän edusti Valioliigassa vuodet 2003–2007. Debyytti Valioliigassa tapahtui huhtikuussa 2003 Newcastle Unitedia vastaan ja Villa- uran ainoa valioliigamaali tuli marraskuussa 2004 Portsmouth Unitedia vastaan. Whittingham pelasi seurassa 56 peliä ja teki yhden maalin. Vuonna 2005 hän kävi lainalla sekä Burnley FC:ssä että Derby Countyssä. Tammikuussa 2007 Whittingham siirtyi Englannin mestaruussarjassa pelanneeseen walesilaisseura Cardiff Cityyn. Whittingham on toiminut seuran kapteenina ja hänet on valittu kolmena kautena Mestaruussarjan tähdistöön. Vuonna 2012 Whittinghamin Barnsley FC:tä vastaan tekemänsä maali valittiin The Football Leaguen vuoden maaliksi. Whittingham pelasi kaudella 2013–2014 Valioliigaan nousseessa Cardiffissa 32 peliä, joissa hän onnistui kolmesti. Kauden 2013–2014 jälkeen Cardiff ja Whittingham putosivat takaisin Mestaruussarjaan. Monesti siirtoikkunan aikana suurseurat ovat olleet kiinnostuneita Whittinghamista, mutta hän on pysynyt silti Cardiffissa jo kahdeksan vuoden ajan. === Maajoukkue === Whittingham pelasi vuosina 2004–2007 Englannin alle 21-vuotiaiden jalkapallomaajoukkueessa. Hän pelasi joukkueessa 17 peliä, joissa maaleja syntyi kolme kappaletta. == Kuolema == Whittingham kaatui 7. maaliskuuta 2020 pubissa saaden vakavan päävamman, johon hän kuoli vajaat kaksi viikkoa myöhemmin. == Lähteet == * ===Viitteet=== Luokka:Englantilaiset jalkapalloilijat Luokka:Vuonna 1984 syntyneet Luokka:Vuonna 2020 kuolleet
Sakho

Sakho on muun muassa seuraavien henkilöiden sukunimi: *Diafra Sakho (s. 1989), senegalilainen jalkapalloilija *Mamadou Sakho (s. 1990), ranskalainen jalkapalloilija
Aleksander Sipelgas

Aleksander Sipelgas (24. kesäkuuta 1885 Pietari – 19. marraskuuta 1937 Rakvere, Viro) oli venäjän kielellä kirjoittanut virolainen kirjailija ja seikkailija joka asui Venäjän vallankumouksen jälkeen Suomessa ja viimeksi Virossa.Eesti biograafiline andmebaas ISIK Suomessa emigranttina asunut Sipelgas oli mukana runoilija Eino Leinon aloitteesta vuonna 1920 perustetussa Pro Humanitate -klubissa, jonka jäsenet olivat Brondan kahvilaa kokoontumispaikkanaan pitäneitä suomalaisia ja ulkomaalaisia taiteilijoita. Klubin toiminta loppui keväällä 1921, kun paljastui, että sen kautta oli harjoitettu salakauppaa ja bolševikit olivat käyttäneet klubia hyväkseen vakoilutoiminnassa. Samassa yhteydessä Sipelgas karkotettiin Suomesta Viroon. Sipelgas kirjoitti Brondan kahvilaan kokoontuneista boheemitaiteilijoista myös kirjan Ylä-Brondan ritarit.ntamon sivut: A. Sipelgas: Ylä-Brondan ritarit == Suomennettuja teoksia == * Punapää-Roosa: novelleja; venäjänkielisestä käsikirjoituksesta tekijän luvalla suomentanut Vilho Elomaa. Alfa, Helsinki 1920 * Golgatha : romaani Neuvosto-Venäjän elämästä ; venäjänkielisestä käsikirjoituksesta suom. Vilho Elomaa. V. Kososen kustannusliike, Helsinki 1921 * Kohtalon siivet: romaani; venäjänkielisestä käsikirj. tekijän luvalla suom. Vilho Elomaa. Alfa, Helsinki 1921 * Kun tähdet sammuvat: kertomuksia; tekijän luvalla käsikirj. suom. Vilho Elomaa. Gummerus 1922 * Punaisen auringon lapset: romaani Neuvosto-Venäjän elämästä. Edistysseurojen kustannus, Helsinki 1922 * Ylä-Brondan ritarit: kuvauksia Helsingin mustalaistaiteilijoista. Satakunnan kirjateollisuus, Pori 1923, uusintapainokset Lasipalatsin mediakeskus, Helsinki 2005, ntamo, Helsinki 2014 Nimimerkillä A. Olsjanski: *En sovjetspion i Helsingfors. Söderström, Helsingfors 1930 **(A. Olšanski). Neuvostovakoilijana Suomessa; ruotsinkielestä suomentanut Vappu Roos. WSOY 1941, 2. painos 1942 == Lähteet == Luokka:Virolaiset kirjailijat Luokka:Vuonna 1885 syntyneet Luokka:Vuonna 1937 kuolleet
Lodentakki

Lodentakki () on tiheästä ja paksusta villakankaasta eli lodenkankaasta valmistettu päällystakki. Se on leikkaukseltaan leveä ja väljän ”telttamainen”, ja väljyyttä lisää keskellä selkää oleva pystysuora vastalaskos. Pituudeltaan lodentakki on perinteisesti yli polvien ulottuva, mutta etenkin nuorille valmistetaan lyhyempiä ja vähemmän väljiä malleja. Karkean kankaansa vuoksi lodentakkia ei suositella hienojen pukujen kanssa käytettäväksi, vaan perinteisessä pukeutumisetiketissä sitä pidetään ”vapaa- ajantakkina”. Lodentakin alkuperä on tirolilaisten maanviljelijöiden, metsänhoitajien, metsästäjien ja lammaspaimenten takeissa, ja perinteisin väri on tummanvihreä. Lodentakki on yleensä piilonapitettu. Takin kaksinkertainen kaulus voidaan nostaa pystyyn kaulan suojaksi, taskut ovat vinot ja selästä löytyy hyvin pitkä pystysuora vastalaskos, jossa kangas on taitettu. Lodentakin hihat ovat tavallisesti raglantyyppiset. Takissa ei usein ole lainkaan vuoria, mutta harteiden kohdalla kangas on kaksinkertainen lämmön vuoksi. ==Lodenkangas== Lodentakkien materiaali lodenkangas on tiuhasti kudottua karstalankaista villakangasta, joka on valmistettu vuoristolampaiden öljyisestä villasta. Mukaan voidaan kutoa kamelinkarvaa tai kašmirvillaa antamaan lisälämpöä. Kudonnan jälkeen lodenkangas kutistetaan vedellä noin kolmasosaan alkuperäisestä koostaan, minkä jälkeen pinta karstataan ja leikataan jopa kymmeniä kertoja, kunnes se alkaa muistuttaa huopaa. Tunnetuimpia lodenkankaan valmistajia ovat Mössmer Tuchfabrik ja Oberrauch Zitt.Raivio, Ville: Loden-takki, Keikari.com 17.11.2013, viitattu 2.1.2015. Lodenkankaasta tehdään lodentakkien lisäksi perinteisiä tirolilaisia viittoja ja muita ulkoiluvaatteita. ==Lähteet== == Aiheesta muualla == Luokka:Takit
Candace Crawford

Candace Crawford (s. 11. maaliskuuta 1994) on kanadalainen alppihiihtäjä. Alppihiihdon maailmancupissa Crawford kilpaili ensimmäisen kerran Söldenin pujottelussa lokakuussa 2014. Maailmancupin pisteille hän pääsi ensimmäisen kerran Kühtain pujottelussa joulukuussa 2014 oltuaan 25:s. Kymmenen parhaan joukkoon hän sijoittui ensimmäisen kerran oltuaan yhdeksäs Soldeun alppiyhdistetyssä helmikuussa 2016. Vailin / Beaver Creekin MM-kilpailuissa 2015 Crawford saavutti hopeaa joukkuekilpailussa. Suurpujottelussa hän sijoittui 29:nneksi. == Lähteet == Luokka:Kanadalaiset alppihiihtäjät Luokka:Elävät henkilöt Luokka:Vuonna 1994 syntyneet
The Heart Wants What It Wants

The Heart Wants What It Wants on yhdysvaltalaisen laulajan Selena Gomezin kappale. Se julkaistiin ensimmäisenä singlenä Gomezin For You -nimiseltä kokoelma-albumilta, joka julkaistiin 24. marraskuuta 2014. Single debytoi Billboard Hot 100 -listan sijalla 25. Parhaimmillaan se on sijoittunut listalla sijalle kuusi. Kappaleeseen tehty musiikkivideo julkaistiin internetissä 6. marraskuuta 2014. == Lähteet == == Aiheesta muualla == Virallinen musiikkivideo YouTubessa Luokka:Vuoden 2014 kappaleet Luokka:Selena Gomezin kappaleet
Piece of My Heart

”Piece of My Heart” on Jerry Ragovoyn ja Bert Bernsin tekemä kappale, jonka Erma Franklin levytti ensimmäisenä vuonna 1967. Kappale nousi laajempaan suosioon kun Big Brother & The Holding Company teki siitä cover-version Janis Joplinin laulamana vuonna 1968. Kappaleesta coverin on tehnyt myös muun muassa Faith Hill vuonna 1994 ja Melissa Etheridge vuonna 2005. Vuonna 2004 Rolling Stone -lehti nosti Big Brother & The Holding Companyn version kappaleesta 500 parhaan kappaleen listalle sijalle 353. ==Lähteet== Luokka:Yhdysvaltalaiset soulkappaleet Luokka:Vuoden 1967 kappaleet
Jarkko Kyllönen

Jarkko Julius Kyllönen (s. 21. tammikuuta 1987 Helsinkieurobasket.com) on suomalainen koripalloilija. Hän on edustanut Korisliigassa Porvoon Tarmoa, Team Componentaa ja Torpan Poikia/Helsinki Seagullsia, jossa on saavuttanut SM-pronssia vuonna 2012 ja Suomen cupin hopeaa vuonna 2008. Kyllönen on pelannut nuorisomaajoukkueissa ja haastajamaajoukkueessa.baskethotel.com == Saavutukset == * SM-pronssia 2012 * Suomen cupin hopeaa 2008 == Lähteet == * Jarkko Kyllönen baskethotel.com * Jarkko Kyllönen basketball profile eurobasket.com * Jarkko Julius Kyllönen profile fiba.com === Viitteet === Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt
Panu Vertio

Panu Vertio (s. 9. maaliskuuta 1986) on suomalainen koripalloilija. Hän on edustanut Korisliigassa Torpan Poikia/Helsinki Seagullsia, jossa on saavuttanut SM-hopeaa vuonna 2010 ja Suomen cupin hopeaa vuonna 2008. Vertio on pelannut nuorisomaajoukkueissa.baskethotel.com == Saavutukset == * SM- hopeaa 2010 * Suomen cupin hopeaa 2008 == Lähteet == * Panu Vertio baskethotel.com * Panu Vertio basketball profile eurobasket.com * Panu Vertio profile fiba.com === Viitteet === Luokka:Suomalaiset koripalloilijat Luokka:Vuonna 1986 syntyneet Luokka:Elävät henkilöt
Jack Eichel

John "Jack" Eichelhttps://www.bardown.com/fans-are-confused-by-jack-eichel-s- name-in-his-childhood-yearbook-1.925892 (s. 28. lokakuuta 1996 Chelmsford, Massachusetts) on yhdysvaltalainen jääkiekkoilija, pelipaikaltaan keskushyökkääjä, joka pelaa NHL-joukkue Vegas Golden Knightsissa. Ennen NHL- uraansa Eichel pelasi NCAA-yliopistokiekkoa Bostonin yliopiston joukkueessa. Vuonna 2015 hän voitti parhaalle yliopistopelaajalle jaettavan Hobey Baker Awardin kaikkien aikojen toisena ensimmäisen vuoden pelaajana. Eichel voitti Stanley Cupin vuonna 2023 pelatessaan Vegas Golden Knightsin joukkueessa. ==Ammattilaisura== Eichel varattiin vuoden 2015 NHL:n varaustilaisuudessa Buffalo Sabresiin heti toisena pelaajana kanadalaisen Connor McDavidin jälkeen, jonka varasi Edmonton Oilers. ===Maajoukkueura=== Vuosina 2012–2014 Eichel kuului Yhdysvaltain jääkiekkoliiton pelaajakehitysohjelmaan USNTDP:hen, ja voitti U18-ikäluokan maailmanmestaruuskisoissa yhden kullan ja yhden hopean. Hän toimi Yhdysvaltain U20-maajoukkueen kapteenina nuorten maailmanmestaruuskisoissa 2015. Eichel valittiin Yhdysvaltain joukkueeseen 18-vuotiaana vuoden 2015 miesten maailmanmestaruuskisoihin,Nuorten Leijonien kiusankappale USA:n MM-kisaryhmään MTV Sport. Viitattu 20.4.2015. joissa joukkue saavutti pronssia. Eichel teki kymmenessä ottelussa tehot 2+5=7. 2\. maaliskuuta 2016 Stan Bowman ja Peter Chiarelli valitsivat Eichelin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin. ==Tilastot== Buffalo Sabres NHL 81 24 32 56 22 – – – – – Buffalo Sabres NHL 61 24 33 57 22 – – – – – Buffalo Sabres NHL 67 25 39 64 32 – – – – – Buffalo Sabres NHL 77 28 54 82 26 – – – – – Buffalo Sabres NHL 68 36 42 78 34 – – – – – Buffalo Sabres NHL 21 2 16 18 6 – – – – – Vegas Golden Knights NHL 34 14 11 25 10 – – – – – Vegas Golden Knights NHL 67 27 39 66 6 22 6 20 26 14 Vegas Golden Knights NHL 63 31 37 68 27 7 3 4 7 0 9 kautta yhteensä NHL 539 211 303 514 185 29 9 24 33 14 ==Lähteet== * ===Viitteet=== Luokka:Yhdysvaltalaiset jääkiekkoilijat Luokka:Vegas Golden Knightsin pelaajat Luokka:Buffalo Sabresin varaamat pelaajat Luokka:Vuonna 1996 syntyneet Luokka:Elävät henkilöt
Tour de Ski 2015

Tour de Ski 2015 kilpailtiin 3. tammikuuta – 11. tammikuuta 2015. Se oli järjestyksessään yhdeksäs Tour de Ski -kilpailusarja. Osakilpailut käytiin Saksan Oberstdorfissa, Sveitsin Val Müstairissa sekä Italian Toblachissa ja Val di Fiemmessä. Alun perin kilpailuohjelmaan piti kuulua miesten 35 km etappi Toblachista Val di Fiemmeen, mutta lumen puutteen vuoksi etappi hiihdettiin 25 km mittaisena pelkästään Toblachissa. Puolustavina mestareina kilpailuun lähtivät naisten puolelta Therese Johaug ja miesten puolelta Martin Johnsrud Sundby. Naisten mestaruuden voitti Marit Bjørgen ensimmäistä kertaa urallaan ja miesten mestaruuden vei toisen kerran peräkkäin Martin Johnsrud Sundby. == Osakilpailut == === Naisten osakilpailut === Paikka Päivä Kilpailu Voittaja Kilpailun johtaja Oberstdorf 3. tammikuuta 3 km prologi (v) Marit Bjørgen Marit Bjørgen 4\. tammikuuta 10 km takaa-ajo (p) Marit Bjørgen Marit Bjørgen Val Müstair 6. tammikuuta sprintti (v) Marit Bjørgen Marit Bjørgen Toblach 7. tammikuuta 5 km (p) Marit Bjørgen Marit Bjørgen 8\. tammikuuta 15 km takaa-ajo (v) Marit Bjørgen Marit Bjørgen Val di Fiemme 10. tammikuuta 10 km yhteislähtö (p) Therese Johaug Marit Bjørgen 11\. tammikuuta 9 km takaa-ajo (v) Therese Johaug Kilpailun voittaja Marit Bjørgen === Miesten osakilpailut === Paikka Päivä Kilpailu Voittaja Kilpailun johtaja Oberstdorf 3. tammikuuta 4 km prologi (v) Dario Cologna Dario Cologna 4\. tammikuuta 15 km takaa-ajo (p) Petter Northug Petter Northug Val Müstair 6. tammikuuta sprintti (v) Federico Pellegrino Petter Northug Toblach 7. tammikuuta 10 km (p) Aleksei Poltoranin Petter Northug 8\. tammikuuta 25 km takaa-ajo (v) Andrew Musgrave Petter Northug Val di Fiemme 10. tammikuuta 15 km yhteislähtö (p) Tim Tscharnke Petter Northug 11\. tammikuuta 9 km takaa-ajo (v) Roland Clara Kilpailun voittaja Martin Johnsrud Sundby == Lähteet == Luokka:Hiihdon maailmancup Luokka:Vuoden 2015 urheilu
Tuomas Viertola

Tuomas Viertola (s. 31. toukokuuta 1990 Riihimäkieurobasket.com) on suomalainen koripalloilija. Riihimäen Kolmoskorin kasvatti Viertola on edustanut Korisliigassa Forssan Koripoikia, Lappeenrannan NMKY:tä ja Kobria. Kaudella 2013–2014 hän kärsi sormivammasta.http://www.basket.fi/uutiset/kaikki_uutiset/korisliiga/?x122519=24200269 Hän on pelannut nuorisomaajoukkueissa.Tuomas Viertola – Suomen Koripalloliitto Opintonsa päätökseen saanut Viertola teki heinäkuussa 2016 jatkosopimuksen Kobrien kanssa. Hänellä on tutkinto urheilumarkkinoinnista.Jussi Turja ja Tuomas Viertola jatkavat Kobrapaidassa Kobrat.fi 14.7.2016 Kauden 2017–2018 jälkeen Viertola siirtyi M1DB:n Äänekosken Huimaan, missä hän pelaamisen lisäksi työskentelee edustusjoukkueiden yritys- ja yhteistyökoordinaattorina.http://aksa.fi/huiman-koris-valmistautuu-tulevaan- kauteen-vetovastuut-on-sovittu/ == Lähteet == * Tuomas Viertola Suomen Koripalloliitto === Viitteet === == Aiheesta muualla == * Tuomas Viertola basketball profile eurobasket.com * Tuomas Viertola profile fiba.com Luokka:Suomalaiset koripalloilijat Luokka:Vuonna 1990 syntyneet Luokka:Elävät henkilöt
Milos Dobras

Milos Dobras (s. 1. elokuuta 1987 Jugoslavia) on suomalainen kilpauransa päättänyt koripalloilija. Hän edusti Korisliigassa KTP-Basketia jossa saavutti SM-pronssia vuosina 2011 ja 2015. Syksyllä 2009 hän pelasi serbialaisessa Vojvodinassa, jossa hänen kautensa päättyi loukkaantumiseen joulukuussa.baskethotel.com Dobras syntyi nykyisen Serbian alueella. Hänelle myönnettiin Suomen kansalaisuus kauden 2007–2008 aikana. Toukokuussa 2016 Dobras nimettiin Suomen miesten maajoukkueryhmän naprapaatiksi. == Saavutukset == * SM-pronssia 2011 ja 2015 == Lähteet == * Milos Dobras Suomen Koripalloliitto * Milos Dobras profile fiba.com === Viitteet === == Aiheesta muualla == * Milos Dobras basketball profile eurobasket.com Luokka:Suomalaiset koripalloilijat Luokka:Vuonna 1987 syntyneet Luokka:Elävät henkilöt
Vesa Heinonen

Vesa Heinonen (s. 21. toukokuuta 1991 Heinola) on suomalainen koripalloilija. Hän on edustanut Korisliigassa kasvattajaseuransa Namika Lahden lisäksi KTP- Basketia ja Korihaita. Keväällä 2013 hänet valittiin kauden kehittyneimmäksi pelaajaksi.http://www.basket.fi/uutiset/kaikki_uutiset/koripalloliitto/?x122581=17775590baskethotel.com Heinosen synnyinpaikaksi mainitaan joko Heinolaeurobasket.com tai Lahtihttp://www.namikalahti.com/joukkue/14-vesa-heinonen/ . == Saavutukset == * Korisliigan vuoden kehittynein pelaaja 2013 == Tilastot == === Runkosarja === Kausi Joukkue Sarja O MIN 2P % 3P % 1P % HL PL LEV S M R T PTS PTS YHT 2009–2010 Namika Lahti Korisliiga 13 07:21 36,4 % 30,8 % 0,0 % – 0,6 0,6 0,4 0,5 – – 1,5 20 2009–2010 LaNMKY I-divisioona A 19 21:04 38,1 % 37,0 % 59,6 % 0,9 2,4 3,3 0,9 1,8 1,2 0,1 8,3 157 2010–2011 Namika Lahti Korisliiga 36 10:33 51,9 % 29,2 % 73,1 % 0,4 0,8 1,2 0,3 1,0 0,2 0,0 3,2 115 2010–2011 LaNMKY I-divisioona A 20 30:11 41,0 % 23,9 % 56,3 % 0,7 2,2 2,9 1,1 4,3 1,6 0,1 9,8 196 2011–2012 KTP-Basket Korisliiga 32 04:11 35,7 % 17,7 % 33,3 % 0,1 0,2 0,3 0,1 0,4 0,0 – 0,7 21 2012–2013 KTP-Basket Korisliiga 7 03:38 0,0 % 40,0 % 50,0 % – 0,3 0,3 – 0,4 – – 1,0 7 2012–2013 Namika Lahti Korisliiga 34 24:16 44,6 % 35,9 % 75,3 % 0,6 2,1 2,7 1,6 2,3 1,0 – 7,8 264 2013–2014 Namika Lahti Korisliiga 43 21:32 33,3 % 29,3 % 72,9 % 0,3 2,0 2,3 1,5 2,2 0,4 0,1 4,6 197 2014–2015 Namika Lahti Korisliiga 40 13:49 44,8 % 13,5 % 63,6 % 0,3 1,4 1,7 0,7 1,4 0,3 0,0 2,9 116 2015–2016 ONMKY I-divisioona A 26 36:07 45,6 % 28,9 % 60,9 % 0,4 3,4 3,8 3,2 4,0 1,6 0,1 13,4 349 2019–2020 Korihait Korisliiga 36 21:23 49,3 % 28,1 % 85,0 % 0,5 1,6 2,1 2,0 2,2 0,7 0,1 5,7 204 Yhteensä Korisliiga 241 15:23 43,8 % 27,6 % 72,4 % 0,3 1,3 1,6 1,0 1,5 0,4 0,0 3,9 944 Yhteensä I-divisioona A 65 29:53 42,6 % 29,0 % 58,9 % 0,6 2,7 3,4 1,9 3,4 1,5 0,1 10,8 702 === Pudotuspelit === Kausi Joukkue Sarja O MIN 2P % 3P % 1P % HL PL LEV S M R T PTS PTS YHT 2011–2012 KTP-Basket Korisliiga 1 00:25 – – – – – – – – – – – 0 2013–2014 Namika Lahti Korisliiga 4 21:00 0,0 % 30,8 % – – 1,8 1,8 1,8 1,5 – – 3,0 12 2014–2015 Namika Lahti Korisliiga 5 14:51 40,0 % 15,4 % 66,7 % 0,2 1,4 1,6 0,4 1,2 1,0 0,2 3,6 18 Yhteensä Korisliiga 10 15:52 25,0 % 23,1 % 66,7 % 0,1 1,4 1,5 0,9 1,2 0,5 0,1 3,0 30 * O = ottelut, MIN = peliminuutit, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Vesa Heinonen baskethotel.com * Vesa Heinonen basketball profile eurobasket.com * Vesa Heinonen profile fiba.com === Viitteet === Luokka:Suomalaiset koripalloilijat Luokka:Vuonna 1991 syntyneet Luokka:Elävät henkilöt
Savon Kinot

Savon Kinot Oy on elokuvateatteriketju, joka toimii viidellä itäsuomalaisella paikkakunnalla. Yritys on Suomen kolmanneksi suurin elokuvateatteriketju ja suurin täysin suomalaisomistuksessa oleva elokuvateatteriketju. Savon Kinot oy on perheyritys ja se on perustettu vuonna 1986. Savon Kinojen elokuvateattereissa käy vuosittain noin 300 000 katsojaa. Yritys työllistää kymmenen vakituista työntekijää sekä joitakin kymmeniä osa-aikaisia työntekijöitä. == Historia == Savon Kinojen perustaja on Aarne Peltonen, joka aloitti elokuvauransa 16-vuotiaana Outokummussa. Ensimmäisen elokuvateatterinsa Peltonen perusti Sääksmäelle valmistuttuaan elokuvakoneenhoitajaksi. 1950-luvulla Peltonen siirtyi harjoittamaan elokuvateatteritoimintaa Punkaharjun Putikkoon ja lähialueille. Vuonna 1958 Peltonen perusti Kiteen nuorisoseurantalolle elokuvateatterin yhdessä tuoreen vaimonsa Helli Peltosen kanssa. Kiteeltä toiminta laajeni Tohmajärvelle ja Nurmekseen. Kiteellä toiminta siirtyi uusiin Kiteen Kino-Hovin tiloihin vuonna 1977. Myöhemmin Peltosten elokuvateatterikanta laajeni ympäri Itä-Suomea. Vuonna 1986 perustettiin nykymuotoinen Savon Kinot Oy. Yritys saa nimensä siitä, että ensimmäiset sen omistamat elokuvateatterit sijaitsivat Varkaudessa ja Savonlinnassa. Nykyisin yrityksen toiminnasta vastaavat Aarne ja Helli Peltosen lapset. == Elokuvateatterit == Savon Kinoilla on kuusi elokuvateatteria viidellä paikkakunnalla. Olavi- elokuvateatteri Savonlinnassa lopetti toimintansa vuoden 2018 jälkeen, sillä sen vuokrasopimus muiden saman kiinteistön yritysten tavoin irtisanottiin. Savon Kinot jatkaa kuitenkin Savonlinnassa kahdella teatterilla, sillä yritys on vuokrannut Killa-elokuvateatteria vastapäätä sijaitsevan Kisalinnan, jossa on aiemmin toiminut Savonlinnan Teatteri. Uusi Kuvalinna-niminen elokuvateatteri avattiin keväällä 2019. Savon Kinojen elokuvateatterit Savon Kinojen elokuvateatterit Savon Kinojen elokuvateatterit Savon Kinojen elokuvateatterit Kaupunki Teatteri Saleja Paikkoja Joensuu Tapio 4 615 Savonlinna Killa 1 164 Savonlinna Kuvalinna 1 179 Iisalmi Kuvalipas 1 264 Varkaus Maxim 3 250 Kitee Kino-Hovi 1 184 == Lähteet == *Kauppalehti:Savon Kinot Oy yritystiedot *Savon Kinot Info *Savon Kinot: Teatterit Info == Viitteet == Luokka:Suomalaiset elokuvayhtiöt Luokka:Suomen elokuvateatterit Luokka:Suomalaiset perheyritykset
Good Evening Manchester

Good Evening Manchester oli vuosina 1985–1994 toiminut ahvenanmaalainen brittipoppia soittanut yhtye, joka julkaisi neljä albumia. Niiden tuottajina toimivat Ari Vaahtera ja Pertti Neumann. == Jäsenet == *Ciàran O'Reilly – laulu (1990–1994) *Patrik Dahlblom – laulu, kitara (1985–1994 *Anders Korpi – kitara, laulu (1985–1990) *Peter Hägerstrand – kitara, laulu (1991–1994) *Hans-Erik Ramström – basso (1985–1994) *Pekka Oinonen – rummut (1985–1986) *Niklas Dahlblom – rummut (1986–1994) == Diskografia == === Studioalbumit === *Man (1986) *Learning to Sing (1988) *Good Evening Manchester (1990) *Diana (1993) === Singlet ja EP:t === *Good Evening Manchester (EP, 1986) *Go to War (1988) *Dance and fall in love (1988) *Radio tonight (1988) *Name Unknown (1991) *Take it like a man (1991) *Home by Christmas (1991) *Julianne (promo 1993) == Lähteet == *Good Evening Manchester Finnmusic == Aiheesta muualla == *Good Evening Manchester haastattelussa Ylen Elävä arkisto Luokka:Suomalaiset popyhtyeet Luokka:Suomenruotsalaiset yhtyeet